《题侯贰守归去来辞画 其八》
元代·陈颢

素志本丘壑，荣名非所谋。进退适其宜，谅不愧前修。

言归柴桑里，避喧息交游。与世渐相违，驾言复焉求。

取乐在琴尊，不顾身外忧。

作者简介：（1264—1339）元清州人，字仲明。稍长，入京师，从王磐习金典章，又从安藏习诸国语。因安藏荐入宿卫，从爱育黎拔力八达于藩府。仁宗入定内难，迎武宗，皆预谋。仁宗即位，特拜集贤大学士，与闻政事，科举之行，赞助之力尤多。仁宗卒，辞官家居。文宗立，复起为大学士。卒谥文忠。